33o 
PQLYG ALEiE. 
lineam longi. Glandulje duae, minutae, pezizaeformes, glabrae, ad utramque basim petioli ramo insidentes. 
Spicie in apice ramulorum solitariae, 5 - 4 -pollicares, laxiflorae, suberectae; rhachi teretiuscula, pubescente. 
Flores pedicellati, sparsi, solitarii autgemini, vix magnitudine floris Polygalae Chamaebuxi; pedicellis 2-5 lineas 
longis, teretibus, pubescentibus, basi tribracteatis. Bractea lineari-subulatae, deciduae, puberulae; exterior 
pedicellis multo brevior; duae laterales minutae. Flores et Fructus plane ut in sequente. Stigma emar- 
ginatum. 
2. SECURIDACA mollis. | 
S. scandens; foliis subrotundo-ovatis, basi rotundatis, apice obtusis et retusis, supra pu- 
berulis, subtus molliter pubescentibus; petalis inferioribus spathulatis, superiore brevioribus. 
Crescit in ripa fluminis Amazonum. f} Floret Augusto. 
Frutex volubilis (ex Bonpl. ); ramulis alternis, teretibus, striatis, pubescentibus. Folia alterna, subro- 
tundo-ovata, basi rotundata, apice obtusa et retusa, integerrima, reticulato-venosa, nervo medio venisque 
primariis subtus prominentibus, supra laete viridia, nitida et puberula, subtus pallidiora et molliter 
pubescentia, pilis simplicibus, 2 4 pollices longa, 21-22 lineas lata. Petioli lineam longi, pubescentes, 
basi articulati. Glandulae duae, minutae, pezizaeformes, glabrae, ad utramque basim petioli ramo 
insidentes, persistentes. Spicie terminales, solitariae, subsessiles, circiter quinque in apice ramorum pani- 
culatim dispositae, 2-6-pollicares, subcernuae, laxiflorae; rhachi pubescente. Flores sparsi, solitarii aut 
gemini, pedunculati, magnitudine praecedentis , violacei; pedicellis 2-2 ~ lineas longis, pubescenti¬ 
bus, basi tribracteatis. Bracteae pubescentes, deciduae; exterior oblonga, acuminata , pedicello qua¬ 
druplo quintuplove brevior; laterales oblongae, acutae, exteriore duplo triplove minores. Calyx pentaphyllus, 
coloratus, deciduus; foliola (tria) exteriora parva, obtusa, concava, ciliata, dorso pubescentia; duo 
superiora approximata, oblique ovato-subrotunda; inferius longius, ellipticum; foliola (duo) interiora 
(lateralia) petaloidea, maxima, subrotundo-elliptica, apice rotundata, basi cuneato-unguiculata, flabel¬ 
lato-nervosa, plana, glabra,, corollam vix superantia. Prj;floratio imbricativa. Petala quinque, hypo- 
gyna, glabra, inferne ope tubi staminei connata; superius magnum, subrotundum, galeatum, lateribus 
compressum, apice crispato-plicatum ibique reflexum, genitalia includens, dorso nudum; duo lateralia 
minutissima, squamaeformia, ovata, obtusa, tubo stamineo adhajrentia; duo inferiora superiore parum 
breviora, spathulata. Stamina octo, hypogyna, adscendentia. Filamenta connata, apice libera et lineari- 
capillacea; tubus stamineus crassiusculus, inferne ampliatus, adscendenti-curvatus, S referens , lateribus 
compressus, antice longitudinaliter apertus, externe glaber, interne ad partem ampliatam pubescens. Antherae 
basi affixae, erectae, oblongo-clavatae, cum filamento haud articulata;, uniloculares, glabrae., apice hiantes. 
Ovarium superum, breviter stipitatum, oblongum, lateribus compressum, hinc (ad angulum petalum 
superius spectantem) superne gibbum, glabrum, uniloculare; gibba crassiuscula, compressa, obtusa, sericea, 
ovarium superans, tardius in alam excrescens. Ovulum solitarium, ellipticum, compressum, glabrum, 
infra apicem suspensum, angulo a gibba averso affixum, pendulum. Stylus terminalis, elongatus, falcatus, 
compresso-complanatus , glaber, staminibus inclusus, deciduus. Stigma emarginatum (?). Discus hypogynus 
carnosus, in flore obsoletus (?), in fructu persistens et visibilis. Fructus subellipticus, brevissime stipitatus, 
magnitudine fructus Celtidis occidentalis, lateribus compressiusculus, reticulato-rugulosus, membranaceus, 
virescens, pubescens, unilocularis, non dehiscens, superne, hinc (ad angulum a petalo superiore aversum) 
cristatus, inde (ad angulum petalum superius spectantem) in alam desinens; crista membranacea, dentato- 
angulata; ala maxima, erecta, fructu septuplo longior, cultriformis, inferne angustata, margine interiore (a 
petalo superiore averso) incrassata, reliquapartemembranacea, venis obliquis, curvatis, approximatis, e mar¬ 
gine incrassato emissis, inter se anastomosantibus instructa, virescens, pubescens, hinc per marginem incras¬ 
satum limitata et apice rotundata, inde (ubi petalum superius spectat) irregulariter undulato-crenata et apice 
angulata, 16-17 hneas longa, 5 lineas lata. Semen summae cavitati ad latus a petalo superiore aversum affixum, 
apice suspensum, pendulum , oblique oblongum, ventre subrectilineum, lateribus compressiusculum, 
utrinque acutiusculum, basi submucronatum, laeve, glabrum; suppetens immaturum. Integumentum mem¬ 
branaceum. Embryo semini conformis, carnosus. 
Securidacae volubili simillima, nonnisi distincta foliis latioribus , subtus magis pubescentibus et 
mollibus. 
